
DISSERTATIO 


CIIEMICO-rilYSIOLOGICA 

IN  AUGURALIS, 

DE 

COPIA  ACIDI  CARBONIC1 

E  PULMONIBUS 

INTF.R  RESPIRANDUM  EVOLUTI. 


Andre  a  Fyfe  Auctore. 


Postquam  Doctor  Black,  mutationem  quam 
aer  inter  respirandum  subit,  potissimum,  si  non 
solum,  ex  parte  hujus  in  Acidum  Carbonicum 
mutata  provenire  monstraverat,  et  Doctor 
Priestley  respirationem,  actionem  chemicam, 

A  haud 

haud  a  combustione  absimilem  esse  indicaverat, 
philosophi  ad  copiam  Oxygenii  consumpti,  et 
Acidi  Carbonici  formati,  explorandum,  operam 
diligentius  dederunt.  De  hac  re  autem,  licet 
summa  cura  a  philosophis  peritissimis  scrutinata, 
opiniones  diversae,  et  inter  se  valde  discrepantes, 
prolatae  fuerunt.  Alii  copiam  aeris  exiguam 
usurpando,  alii  animalia  in  aerem  includendo, 
exitus  haud  accuratos,  ob  transpirationem  a  cute 
aerem  inquinantem,  obtinuerunt.  Aliae  res 
etiam,  ut  corporis  calor,  circulationis  conditio, 
diaeta,  iis  originem  erroris  praebuerunt. 

Hoc  tentamine,  primo  copiam  oxygenii  con¬ 
sumpti,  et  acidi  carbonici  formati,  rebus  natu¬ 
raliter  se  habentibus,  dein  quasdam  res  indi» 
care,  quae  copiam  horum  gasorum  afficere  va¬ 
lent,  dicere  in  animo  est. 


DE 

DE  COPIA  OXYGENII  CONSUMPTI  ET  ACIDI  CAR- 

BONICI  FORMATI. 

Crawford  et  Lavoisier  inter  primos  hanc 
rem  scrutinati  sunt.  Crawford*  animal  in 
oxygenio  includendo,  -40.86  digitos  cubicos 
acidi  carbonici  formatos  fuisse,  et  56.86  oxygenii 
evanuisse  comperit,  i.  e.  ratione  100  oxygenii  ad 
72  acidi  carbonici. 

Lavoisier  experimentis  modo  simili  peractis, 
26  grana  acidi  carbonici  gigni,  et  23.2  oxygenii 
absumi  observavit  f,  i.  e.  mole  100  oxygenii  ad 
83  acidi  carbonici.  Acidum  carbonicum  ex 
72  oxygenii,  et  28  carbonii  constat  ;  hisce  ex¬ 
perimentis  igitur,  plus  oxygenii  quam  ad  acidum 

carbonicum 


*  Crawford  on  Animal  Heat,  p.  347. 
f  Ann.  de  Chimie,  tom.  v.  p.  264. 

carbonicum  formandum  necessarium,  absump¬ 
tum  esse  videtur.  Quippe  parum  accurati^ 
autem,  ob  halitum  a  cute  aere  expirato  mistum, 
vix  fidendum  est. 

Goodwin  fere  eundem  calculum  deduxit. 

*  .  .  i  .* 

Aeris  12  digitos  cubicos  inspiravit,  et  oxygenium 
absumptum  et  acidum  carbonicum  formatum, 
ratione  13  ad  11  fuere  observavit*,  i.  e.  100 
ad  84.6. 

Priestley  etiam  copiam  oxygenii  quas  eva¬ 
nuerat,  majorem  quam  in  experimentis  jam 
memoratis  esse  co.mpe  rit  f . 

Lavoisier  et  Seguin  etiam,  ab  experimentis 
compluribus,  copiam  oxygenii,  quas  ab  aere 
certo  temporis  spatio  abstrahitur,  reperire  conati 
sunt.  Multum,  ob  res  varias,  variare  invenerunt. 

Mediam 


*  Goodwin,  p.  51. 
t  Phil.  Trans,  vol.  viii.  p.  108. 

Mediam  copiam  autem,  circiter  pedem  cubicum, 
horae  spatio,  adaequare  reperierunt,  aut  libras  2, 
unciam  1,  drachmam  1,  unius  diei  spatio,  dum 
libras  2,  uncias  5,  drachmas  4,  acidi  carbonici, 
eodem  tempore  gigni  aestimant,  i.  e.  i 00  oxy- 
genii,  ad  112  acidi  carbonici. 

Ex  periculis  tamen  recentioribus,  ab  iisdem 
philosophis  institutis,  ad  effectus  respirationis,  et 
cutis  transpirationis  inveniendum,  exitum  peni¬ 
tus  contrarium  ducunt*  Hominem  nempe 
38413  digitos  cubicos,  haud  nuiltd  amplius  22 
pedibus  cubicis,  vel  unciis  33,  drachma  1,  granis 
10  oxygenii,  diei  spatio,  consumere,  eodemque 
tempore  tamen,  14930  tantum  digitos  cubicos, 
vel  uncias  17,  drachmas  6,  grana  4  acidi  car¬ 
bonici,  gignere  aiunt,  i.  e.  100  ad  5\5  f.  His 
adeo  discrepantibus,  minime  igitur  fidendum 
est. 

Anno 


*  Memoires  de  1’Acad.  de  Sciences,  1789,  p«  577« 
t  Mem.  de  1’Acad.  de  Sciences,  1790,  p»  d09* 

Anno  1 798,  Murray,  experimentorum  ad 
hanc  rem  elucidendam  institutorum,  Societati 
Medicae  Edinburgensi  rationem  reddidit.  In 
vesicam,  resina  oblitam,  et  valvulis  idoneis  in- 
structam,  per  30  horae  momenta,  inspiravit. 
Aeris  in  vesica  2 65  digitos  cubicos,  ex  \6  acidi 
carbooici,  et  44.1  oxygenii,  confecti  reperit. 
Ex  calculo  postea,  270  digitos  cubicos  respiras¬ 
se  invenit,  inde  1$  oxygenii  absumptos  esse 
constat.  Hinc  unum  pedem  cubicum,  et  55 % 
digitos  cubicos,  oxygenii,  per  horae  spatium, 
evanuisse,  et  acidi  carbonici  unum  pedem,  cum 
192  digitis  cubicis,  natum  esse  videtur,  i.  e.  100 
oxygenii  ad  84.5  acidi  carbonici  *. 

Davy,  anno  1800,  pericula  quaedam  de  hac 
re  instituit.  In  vas  hydrargyro  repletum  in¬ 
spiravit,  et  ope  potassae  purae,  et  gaseos  nitrosi, 
copiam  oxygenii  absumpti,  et  acidi  carbonici 
evoluti,  comperit.  Ille  141  digitos  cubicos  aeris 
inhalavit,  103  nitrogenii,  37  oxygenii,  1  acidi 

carbonici 


Records  of  the  Medical  Society  of  Edinburgh. 

carbonici  constantis ;  eundemque  aerem  expira- 
tum,  139  adaequare,  et  101  nitrogenii,  32  oxy- 
genii,  6  acidi  carbonici,  componi  observavit. 
Hoc  et  similia  experimenta  saepius  iteravit,  et 
oxygenii  ab  5  ad  6  digitos  cubicos  absumi,  ct 
ab  5  ad  5.5  acidi  carbonici  formari,  comperit. 
Ab  experimentis  repetitis,  in  pulmones  singulis 
inspirationibus  13  digitos  cubicos  introisse,  12] 
singulis  expirationibus  emissos  esse,  quoque,  vi- 
gesies  sexies  per  horae  minutum  respirasse  com¬ 
perit.  Inde,  dum  31  digiti  cubici  oxygenii 
evanescunt,  26.6  acidi  carbonici  gigni  existi¬ 
mat,  i.  e.  100  ad  84.1 

Allan  et  Pepys  nuperrime  experimenta  de 
hac  re  instituerunt.  Cum  3460  digiti  cubici 
aeris  atmosphaerici,  per  11  hora?  minutos  respi¬ 
rati  fuerunt,  8.5  per  centum  acidi  carbonici,  vel 
292,145  digitos  cubicos  totius  aeris  invenerunt, 
i.  e.  26.5  digiti  cubici  horae  minuto.  Altero 
periculo  9890  digitos  cubicos  per  24f  mi¬ 
nutos 


*  Researches  on  Nitrous  Oxide,  p.  434*. 

nutos  respiraverunt,  et  789-76  acidi  carbonici 
formatos  esse  aiunt  ;  i.  e.  horae  spatio  minuti, 
32  digiti  cubici.  In  hoc,  quam  in  illo  experi¬ 
mento,  autem,  hi  philosophi  respirationem  magis 
frequentiorem  fuisse,  et  igitur  plus  acidi  carbo- 
nici  eodem  tempore  evolutum  esse  aiunt.  Priori 
igitur  credere  malunt.  Thermometro  calorem  50°, 
baro  metro  30.4  indicante,  26.6  digitos  cubicos  a- 
cidi  carbonici,  respiratione  quam  maxime  naturali, 
per  sexagesimam  horae  partem  gigni  existimant. 
Quoniam  his  experimentis,  copia  acidi  carboni¬ 
ci  formati,  oxygenio  consumpto,  penitus  respon¬ 
det,  et  quoniam  oxygenium  in  acidum  carboni- 
cum  mutatum,  idem  spatium,  ac  antea,  occupat, 
copia  hujusce  gaseos,  minuti  spatio  ablati,  2 6.6 
digitos  cubicos,  vel  per  horam  159*6 ;  die  igitur 
38304  adaequare  oportet.  Pressura  aeris  ad 
30,  calore  ad  60°  mutatis,  38304,  fiunt  39534 
digiti  cubici  oxygenii,  qui  tot  acidi  carbonici 
formant  *.  Copia  acidi  carbonici  evoluti,  hisce 
experimentis,  ei  quam  Davy  reperit,  penitus 

respondet, 


Philosoph.  Traixsact.  1808. 

respondet,  fiduciam  majorem  igitur,  iis  adhibere 
licet.  Dum  hiec  experimenta  peragebant 
Allan  et  Pepys,  copiam  acidi  carbonici,  in 
aere  semel  respirato,  8 .5  per  cent.  semper  adae¬ 
quare  invenerunt  ;  quum  saepius  reciprocatus 
fuit  aer,  pneter  quod  rati  erant,  9.5  tantum,  et 
quum  inspirationes  ejusdem  copiae  aeris  fre- 
quentissima;  fuerunt,  1 0  solummodo  acidi  car¬ 
bonici,  in  eo  contineri  observarunt. 

Quanquam  hi  auctores,  haud  plus  oxy- 
genii  quam  ad  acidum  carbonicum  forman¬ 
dum  necessarium  absumi  notaverunt,  pericula 
complurium  aliorum  partem  hujusce  gaseos 
amitti  indicaverunt.  Quaedam  experimenta 
supra  memorata,  plus  oxvgenii  quam  ad  aci¬ 
dum  carbonicum  formandum  necessarium,  eva¬ 
nescere  notaverunt.  Berthollet  etiam  dimi- 
nutionem  ab  1.07  ad  4.09  hujusce  gaseos  com- 
perit,  inde  partem  hujus  in  sanguine  retineri 
autumat*.  Sed  haec  experimenta  modo  jam 

B  vituperato 


*  Mcm.  (VArcuel.  tom,  ii.  p.  455. 

vituperato  peracta  fuere,  ideo  halitus  cutis  exi¬ 
tum  fortasse  afficisset.  Berthollet  ipse  prae¬ 
terea,  sanguinem  aere  objiciendo,  copiam  acidi 
carbonici  emissi,  penitus  oxygenio  absumpto 
respondere  comperit.  Partem  igitur  oxygenii 
amissam,  tantum  inter  pulmonum  cellulas  re¬ 
tineri,  ex  difficultate,  pulmones  in  conditionem 
penitus  eandem  post  expirationem  violentem  re¬ 
digendi,  suspicare  licet. 


DE  REBUS  QUm  COPIAM  ACIDI  CARBONICI  EMISSI, 

ET  OXYGENII  CONSUMPTI,  AFFICERE  VALENT. 

Ediscendi  consilio,  quodatenus  diasta  et  quas¬ 
dam  res  aliae,  mutationes  quas  aer  inter  respi¬ 
randum  subit,  afficere  valeant,  experimenta 
sequentia  institui. 

Ut  aera  facile  et  accurate  examini  subjicerem, 
ampulla,  valvula  idonea  instructa,  et  ab  infe- 
iqore  parte  aperta,  150  digitorum  cubicorum 


capace* 

capace,  usus  sum.  Haec  aqua  repleta,  in  vas 

aqua  plenum  inversa  fuit.  Labiis  ori  valvulae 

arcte  applicatis,  per  nares  inspiravi,  et  rterum 

per  os  in  ampullam  expiravi,  valvula  ante  et 

post  singulas  expi rationes,  clausa  et  aperta.  Ita, 

usu,  brevi  aerem  facillime  et  quam  naturaliter 

hoc  modo  reciprocare  potui.  Ampulla  acre 

expirato  repleta,  pars  hujus  in  vas  eudiome- 

tricum  transmissa  est,  et  ope  aquae  calcis,  et 

calcis  sulphureti,  copia  acidi  carbonici,  aut  oxy- 
# 

genii,  adamussim  aestimata  est. 

Copiam  acidi  carbonici,  e  pulmonibus,  rebus 
naturaliter  se  habentibus,  emissam,  saepe  vatiis 
diei  temporibus,  per  complures  dies,  modo  jam 
dicto,  detegere  conatus  sum.  Semper,  aqua  cal¬ 
cis  teste,  copiam  hujusce  gascos,  circiter  8.0  per 
cent.  adaequare  inveni.  Hanc  igitur,  copiam  so¬ 
litam  habere  volo. 

Diaeta  ex  vegetabili  e  us. — Die  quinto  ante 
idus  Maii,  diaeta  ex  vegetabilibus  uti  incepi. 


Die 

Die  5t o  experimenti,  vas  aere  e  pulmonibus 
repletum  fuit,  et  examini  subjectum.  Aqua 
calcis,  eandem  copiam  acidi  carbonici,  ac  quum 
diaeta  mista  utebar,  indicavit. 

7mo,  Aqua  calcis  4.5  per  cent.  acidi  carbo¬ 
nici  tantum,  in  aere  monstravit. 

8vo,  Aqua  calcis  4.5,  sulphuretum  calcis  16.5 
oxy  genii,  =21,  in  aere  exhalato  adesse  indicavit. 
Pericula  variis  diei  temporibus  iterata,  sem- 
per  eundem  exitum  dederunt. 

9no,  Acidi  carbonici  Copia,  penitus  eadem 
ac  die  priore  fuerat. 

Diaeta  ex  Carnibus. —Pridie  Calendas 
Junii,  diaeta  ex  carnibus  vesci  incepi;  aere 
eodem  die  examini  subjecto,  ob  experimenta 
antecedentia,  aqua  calcis  4  per  cent.  acidi  car¬ 
bonici  tantum,  indicavit. 

'Die  experimenti  3tio,  hora  5ta  P.  M.,  aerem 

expi  ratum, 

expiratum,  aqua  calcis  teste,  5  acidi  carbonici 
per  cent.  continuisse  reperi. 

4to,  Aqua  calcis  7  per  ccnt.  acidi  carbonici, 
in  aere  exhalato  adesse  monstravit. 

7mo,  Aqua  calcis  5  per  ccnt.  hujusce  gaseos 
indicavit. 

8vo,  Aqua  calcis  5  per  cent.  acidi  carbonici, 
sulphurctum  calcis  16  oxy genii,  zz  21,  in  aere 
expirato  notaverunt. 

Idem  experimentum  die  7mo  ante  Calendas 
Decembris  iteravi ;  quo  die  aere  exhalato  exa¬ 
mini  subjecto,  aqua  calcis  7  per  cent.  acidi  car¬ 
bonici  in  eo  adesse  indicavit. 

Die  experimenti  3tio,  aere  e  pulmonibus  fre¬ 
quenter  examini  subjecto,  aqua  calcis  copiam 
acidi  carbonici  inter  6  et  7  per  cent.  variare 
monstravit.  Copia  eadem  aeris  quam  saepissime 

inhalata. 

inhalata,  10  per  cent.  hujusce  gaseos  aqua  calcis 
indicavit. 

4to,  Aqua  calcis  7  per  cent.,  aere  semel  expi- 
rato,  aere  autem  saepius  respirato,  10  per  cent,/ 
acidi  carbonici  monstravit. 

5to,  Aqua  calcis  9  per  cent.,  aere  tamen 
quam  saepissime  inhalato,  10  per  cent.  acidi 
carbonici  adesse  indicavit. 

6to,  Aere  semel  inspirato,  5  per  cent.  tan¬ 
tum  hujusce  gaseos,  et  6  per  cent.  in  aere  per 
pulmones  frequenter  transmisso,  aqua  calcis 
monstravit. 

■V  % 

7mo,  Aer  expiratus  8  per  cent.  acidi  car¬ 
bonici  edidit.  Sulphuretum  calcis,  copiam  acidi 
carbonici  penitus  eandem  adesse,  ac  aqua  calcis 
monstravit. 

Vinum. — Die  6to  ante  idus  Junii,  vino  ma* 
jore  copia  potato,  aer  expiratus,  eodem  modo 

ac 

ac  antea,  hora  prima  P.  M.,  postridie,  exa¬ 
mini  subjectum  fuit.  Aqua  calcis  inter  2  et  3 
per  cent.  acidi  carbonici,  sulphuretum  calcis  in¬ 
ter  18  et  19  per  cent.  oxygenii,  “21,  indica¬ 
verunt.  Experimenta  eodem  die  saepius  ite¬ 
rata,  eundem  exitum  dederunt. 

Die  postero,  aer  exhalatus  cx  oxygenii  13, 
acidi  carbonici  8,  nitxogenii  79,  constare  com¬ 
pertum  fuit. 

Copia  vini  minore  quam  antea  iterum  inges¬ 
ta,  aere  postridie  hora  9na  A.  M.,  examini 
subjecto,  aqua  calcis  5\  per  cent.  acidi  carboni¬ 
ci  indicavit.  Hora  6 ta  P.  M.  aqua  calcis  ean¬ 
dem  hujusce  gaseos  copiam  monstravit. 

§ 

Die  postero,  acidi  carbonici  copiam  penitus 
eandem  inveni,  ac  ante  experimentum  fuerat*. 

Doctor 


*  Trotter,  hydrogenium  usu  alcoholis  e  sanguine 
emitti  suspicat :  experimentis  supra  memoratis,  nullum 
liujusce  gaseps  se  ostendit. 

Boctor  Prout,  periculis  nuperrime  factis, 
alcohol  copiam  oxygenii  consumpti,  et  acidi 
carbonici  formati,  minuere  asserit  Vini  pinta 
(Anglias)  potato,  cito  copiam  acidi  carbonici, 
ex  3.0  per  cent.  ad  2.7  ;  et  quoque,  unciis  tri¬ 
bus  hujusce  liquoris  in  ventriculum  receptis, 
copiam  hujusce  gaseos,  a  4.00  ad  3.00  per  cent. 
minutam  esse  invenit 

Hydrargyrum.— Viro  syphilitide  laboranti, 
qui  hydrargyro  per  aliquot  hebdomadas  usus 
est,  in  vesicam,  valvula  instructam,  expirare 
persuasi.  Aer  expiratus  instanter  saepenumero 
subjectus,  aqua  calcis  indice,  3  per  cent.  tantum 
acidi  carbonici,  sulphuretum  calcis  indice  18 
oxygenii,  “21,  continuit  f. 

Acidum  nitri  cum. — Per  aliquot  dies  mensis 
Junii,  acidi  niti  ici  $fs.  aqua  dilutam,  dosi  gra- 
datim  aucta,  potavi.  Imtio  experimenti,  aer 

expiratus 


*  Thomson,  Annals  of  Philosophy,  Nov.  ISIS. 

f  Hic  ager  diata  Nosocomii,  ex  carnibus,  lacte,  et 
vegetabilibus  confecta,  usus  est. 

expiratus  8.5  per  cent.  acidi  carbonici  conti¬ 
nuit. 

Die  experimenti  3tio,  aqua  calcis  acidi  carbo¬ 
nici  7  per  cent.  indicavit. 

f  *■*  0(,  mi n  1  > 

Die  6to,  aqua  calcis  inter  6  et  7  per  cent. 
hujusce  acidi,  in  aere  ex pi rato,  adesse  monstra¬ 
vit. 

Die  5to  ante  idus  Augusti,  acidum  nitricum 
eadem  copia  ac  antea,  per  paucos  dies,  bibere  in¬ 
cepi. 

:•  ■  :  :  M  u  !i.i  >  >  (  /  1  tr  ;* 

Die  experimenti  3tio,  aqua  calcis,  7  per  cent. 
acidi  carbonici,  in  aere  expirato,  indicavit. 

Die  ^to,  aqua  calcis  aerem  6  per  cent.  hu¬ 
jusce  acidi  continere  monstravit. 

Quoniam  copiam  acidi  carbonici,  in  aere  ex¬ 
pirato,  rebus  naturaliter  se  habentibus,  8.5  per 
cent.  adiequare  inveni,  experimentis  supradictis, 

C  dum 

dum  diaeta  ex  vegetabilibus  utebar,  solitae  acidi 
carbonici  copiae,  dimidium  circiter  tantum  ex¬ 
halasse  ;  hydrargyri  et  vini  usum,  copiam  ad¬ 
huc  minorem  reddere  ;  acidum  nitricum  quo¬ 
que,  copiam  quarta  parte  minuere,  valere  con¬ 
stat.  Ab  experimentis  de  diaeta  ex  carnibus  per¬ 
actis,  hanc,  copiam  acidi  carbonici,  nullo  certo 
modo  afficere  apparet. 

Aliae  res,  secundum  auctores  alios,  copiam 
acidi  carbonici  emissi,  mutare  valent. 

Respiratio  anxia. — Allan  et  Pepys,  quum 
respiratio  anxia  fit,  partem  oxygenii  a  sanguine 
absorberi  opinantur.  Quum  300  digiti  cubici 
aeris  per  pulmones  transiissent,  defectum  18  et 
interdum  21,  oxygenii  invenerunt*. 

Ellis  huic  sententiae  haud  assentitur ;  sed 
oxygenium  tantum  inter  pulmonum  cellulas  re¬ 
tineri  existimat ;  nam  quo  anxia  fuerit  respira¬ 
tio,, 


*  Phil,  Trans.  1808» 

tio,  plus  oxygenii  evanescrre,  praeterea  copiam 
alius  gaseos,  semper  viceni  oxygenii  occupare 
ait. 

Aeris  temperies. — Crawford  animalia  mi- 
nu$  oxygenii,  in  calida  quam  in  regione  frigida, 
absumere  observavit.  Animal  in  copia  aeris 
gradu  caloris  55 minutorum  horae  spatio  42, 
inclusit,  et  postea  aerem  dodrantem  amisisse 
invenit ;  dum  in  simili  copia  aeris,  temperies 
104°  per  idem  tempus,  dimidium  tantum  oxy¬ 
genii  evanuisse  notavit.  Hunc  exitum  experi¬ 
mentis  iteratis  confirmavit*. 

Lavoisier  et  Seguin  etiam,  virum  in  aere 
gradu  5 4°  caloris  situm,  1344  digitos  cubicos 
oxygenii,  per  horam  ;  in  aere  verb  caloris  79°, 
per  idem  tempus,  1210  cubicos  digitos  tantum, 
absumpsisse  observarunt  f. 


Digestio. — 


*  Crawford,  p.  307- 

Di  gestio.— Hi  philosophi,  1800  digitos  cubi¬ 
cos,  vel  interdum  1900,  oxy genii,  post  cibum 
per  horam  evanescere  invenerunt*. 

Doctor  Prout  etiam,  copiam  acidi  carbonicj 
e  pulmonibus  emissi,  post  cibum  augeri,  mon¬ 
stravit.  Ante  cibum  3.50  per  cent.,  post  cibum 
3.70  hujusce  gaseos,  in  aere  expirato,  invenit  f. 

Exercitatio- — Lavoisier  et  Seguin,  exer¬ 
citatione  copiam  oxygenii  consumpti,  comperie- 
r-unt.  Seguin  onus  per  quartam  horae  partem 
portans,  3200  cubicos  digitos  oxygenii,  pro  rata 
parte,  per  horae  spatium,  aere  abstraxit ;  vero 
modo  simili,  post  cibum,  se  exercens,  4600  digi¬ 
tos  cubicos,  hujusce  gaseos,  eodem  tempore  ab¬ 
sumpsit  || . 

Doctor  Prout  quoque  exercitationem  copiam 

acidi 


*  Mem.  de  1’Acad.  de  Sciences,  1789,  p*  575. 
f  Annals  of  Philosophy,  Nov.  18 13, 

acidi  carbonici  afficere  monstravit.  Quum  se 
modice  exercitaverat,  copiam  hujusce  gaseos  a 
3-4-5  ad  3.60  per  cent.,  et  alio  experimento  a 
3-50  ad  3.60  auctam  esse  invenit.  Cum  se  vio¬ 
lentius  exercitaverat  et  etiam  fatigaverat,  copiam 
acidi  carbonici,  contra,  a  4.10  ad  3.20  per  cent. 
minutam  esse  re  per  it. 

Loqjjela. — Nimiam  loquelam,  quippe  fati¬ 
gationem  inducentem,  copiam  etiam  minuere 
asserit  *. 

Pathemata  animi. — Doctor  Prout  pathe- 
mata  animi  deprimentia,  copiam  acidi  carbo¬ 
nici  minuere,  exhilarantia  contra  augere,  au¬ 
tumat  f . 

Thea. — Ille  etiam  infusum  theae,  copiam 
oxygenii  consumpti,  et  acidi  carbonici  formati, 
afficere  ait.  Unciis  tribus  hujusce  liquoris  in 
ventriculum  receptis,  copiam  acidi  carbonici, 

a 


•  Annals  of  Philosophy,  Nov.  1813. 
t  Jbid. 


22  .  DE  COPIA  ACIDI  CARBONICI 

a  4.00  per  cent.,  ad  3.10,  minutam  esse  inve¬ 
nit*. 

Tempus  diei. — Doctor  Prout  experimentis, 
intervallis  brevibus,  die  noctuque  in  se  factis, 
per  tres  hebdomadas,  cura  eodem  tempore  ad¬ 
hibita,  ut  status  corporis  idem  servaretur,  hanc 
normam  instituere  vult :  Acidum  carbonicum 
e  pulmonibus  emissum,  spatio  horarum  24, 
certa  lege  minui  et  augeri.  Copia  acidi  car- 
bonici,  ab  hora  2da  P.  M.  minuere  incipit,  et 
ad  minimum,  hora  8va  P.  M.  cum  semisse, 
pervenit.  Ab  hora  3tia  A.  M.  cum  semisse 
augeri  incipit,  et  ad  maximum  hora  10ma 
A.  M.  attingit.  Ab  hora  8va  P.  M.  cum  se¬ 
misse,  aerem  expiratum  ad  horam  3tiam  A.  M. 
cum  semisse,  3.30  per  cent.  acidi  carbonici 
continere  observavit ;  a  quo  tempore,  primo  len¬ 
tius,  dein  celerius,  augeri  notavit.  Ab  hora 
lOma  A.  M.  ad  2dam  P.  M.,  acidi  carbonici  co¬ 
piam  4.10  per  cent.  reperit ;  a  quo  tempore, 

primo 


*  Annals  of  Philosophy,  Nov.  1513. 

primb  celerius,  dein  lentius,  minui  comperit. 
Copia  acidi  carbonici  ita,  meridie,  ex  pulmoni¬ 
bus  emissa,  copiam  noctu  evolutam,  quinti 
parte  superante  invenit.  Quum  copia  acidi 
carbonici  emissi,  ullo  modo  praeter  solitum 
aucta  fuit,  di  minutionem  postea,  augmento  re¬ 
spondentem,  subire  observavit. 

Ex  jam  dictis,  copiam  oxy genii  consumpti,  et 
acidi  carbonici  e  pulmonibus  evoluti,  a  variis 
rebus  variari  posse,  constat.  Haud  nunc  in 
animo  est,  aliquid  ex  iis  inferre.  Experimenta 
hujusmodi,  et  in  sanis,  et  in  aegris,  postea  dili¬ 
genter  peragendo,  et  si  haec  jamjam  memorata, 
ab  experimentis  aliorum  confirmentur,  aliquid 
fortasse,  medicinae  utile,  deducere  possimus. 


FINIS. 

